
Г О Д И Ш Е Н    О Т Ч Е Т
За състоянието на общинския дълг в община Радомир за 2024 г.
        Настоящият годишен отчет за състоянието на общинския дълг за периода от 01.01. – 31.12.2024 г. е изготвен в изпълнение на чл.9 от Закона общинския дълг /ЗОД/.

 Всички обстоятелства по възникването и управлението на общинския дълг се вписват в Централния регистър на Общинския дълг, който е създаден и се поддържа от Министерство на финансите. 

Състоянието на общинския дълг в община Радомир за периода от 01.01.2024 г. до 31.12.2024 г. е както следва: 

  1. В изпълнение на Решение № 12 взето с Протокол № 3/25.11.2015г. на Общински съвет-Радомир , община Радомир кандидатства пред «ИНТЕРНЕШЪНЪЛ АСЕТ БАНК» АД за поемане на кредитна линия  предназначена за осигуряване на оборотни средства. Кредитът е одобрен в размер на 275 000.00 лв./двеста седемдесет и пет хиляди лева/.

Община Радомир се задължава да ползва кредитната линия съобразно уговорените условия и срокове установени с подписан Анекс № 09/ 16.12.2024 г. към Договор за предоставяне на кредитна линия № ДК-478-004669-554/18.12.2019 г. между  Община Радомир и «ИНТЕРНЕШЪНЪЛ АСЕТ БАНК» АД. Срокът за погасяване на дълга е 31.12.2025 г. Усвоеният дълг през 2024 г. е  в размер на 275 000 лв./двеста седемдесет и пет хиляди лева/. Извършени са погашения по главница в размер на 0 лв./нула лева/ и изплатени дължими лихви в размер на  542 лв. / петстотин четиридесет и два лева/. Остатъчния размер на дълга към 31.12.2024 г. е в размер на 275 000 лв./ двеста седемдесет и пет хиляди лева /.
2. В изпълнение на Решение № 9 от 26.01.2023 г. на Общински съвет – Радомир, община Радомир е кандидатствала и сключила Договор за кредит № 1397 от 13.07.2023 г. с ФОНД ФЛАГ ЕАД И УНИ КРЕДИТ БУЛБАНК АД за поемане на дълг в размер на 350 799 лв./триста и петдесет хиляди седемстотин деветдесет и девет лева/, предназначен за финансиране и рефинансиране на разходи за ДДС за изпълнение на етап II от проект с наименование „Реконструкция на вътрешна водопроводна мрежа на с.Извор, община Радомир.

Община Радомир се задължава да ползва дълга съобразно уговорените условия и срокове. Срок за погасяване на дълга 25.06.2024 г. Усвоеният дълг  през 2024 г. е в размер на 0 лв./нула лева/. Извършени погашения по главница в размер 306 036 лв./триста и шест хиляди и тридесет и шест лева/ и изплатени дължими лихви и такси в размер на  3 530 лв. / три хиляди петстотин и тридесет лева/. Остатъчния размер на дълга към 31.12.2024 г. е в размер на 0 лв./ нула лева/.
3. Община Радомир е използвала временен безлихвен заем от Централния бюджет за извършвани на плащания по проект BG06RDNP001-19.358-0003-С01 „Прилагане на мерки за енергийна ефективност на обект: МКИЦ „Европа“ и ЦПЛР-ОДК-гр.Радомир“ по ПРСР към Държавен фонд Земеделие в размер на 157 408 лв. Заема е усвоен и възстановен в ЦБ в рамките на бюджетната 2024 г.
  Съгласно чл.32, ал.1 от Закона за публичните финанси плащанията по общинския дълг не може да надвишава 15 на сто от средногодишния размер на собствените приходи и изравнителната субсидия за последните три години.
  В края на отчетния период съотношението на плащанията по дълга към средногодишния размер на изравнителната субсидия и приходите е 2,00 % . 

Информацията по настоящия отчет за 2024 г. е извлечена от финансово - счетоводните документи в Община Радомир и отразена в централния регистър на дълга .

